Evangelische Landeskirche in Baden

Di Evangelischi Landeschile in Bade isch en uniirte Chile, des heisst si isch durch e Fusion vo de reformiirte und de lutherische Chile entschtande. Im Gägesatz zu vilne andere uniirte Chilene isch si ned ufgrund von ere Verwaltigsunion entschtande, sondern isch e Bekenntnis-Chile. De Sitz vo de Landeschile isch z Karlsrue und de Landesbischof isch seit 1. Juni 2014 de Jochen Cornelius-Bundschuh. Gschicht Nach de Bildig vom Grossherzogtum Bade hets im Gebiet drei verschidnigi Konfessione kha. De Grossherzog het aber es Interesse dra gha, zumindescht di beide protestantische Chilene z fusioniire. Au us de Gmeinde isch teilwiis sit em 1817 immer wider d Idee von ere Fusion ufcho. So het de Grossherzog im 1821i zu ere Synode iiglade, wo – au wenn di Reformiirte numme öppe en Drittel vo de Proteschtante usgmacht hei – beidi Konfessione gliichschtark verträte si gsi. S Bsundrige an de badische Fusion isch gsi, dass di Chile es gmeinsams Bekenntnis reschpektiv gmeinsami Bekenntnis verabschidet hei und in de Frog vom Abigmahl – wo di Differenze zwüsche de Lutheraner und de Reformiirte am schtärkschte si gsi – s Gwüsse zu de oberschte Inschtanz erklärt hei. Im Einzelne het d Chile in de Unionsurkunde bi de Gründig folgendi Bekenntnis „namentlich und ausdrücklich“ anerkennt: S Augschburger Bekenntnis De Heidelberger Katechismus und de chlii Katechismus vom Martin Luther Daderzu chunnt en eigene Abschnitt zu de Abigmaalsfroog, wo in acht Abschnitt es gmeinsams Abigmahlsverschtändnis duet formuliire, „ohne jedoch damit in Hinsicht der besonderen Vorstellungen darin die Gewissen binden zu wollen“. Leitig vo de Landeschile A de Spitz vo de Evangelische Landeschile z Bade stoht de Landesbischof (bis 1933 „Prälat“, bis 1933 het s au no ne „Präsident vom Oberchilerot“ an sire Site gää), wo vo de Landessynode gwählt wird. Geischtliche Leiter vo de Landeschile (Prälate bis 1933 und Landesbischöf sit 1933) 1819–1826: Johann Peter Hebel 1826–1828: Johannes Bähr 1829–1853: Ludwig Hüffell 1853–1861: Carl Christian Ullmann 1861–1877: Karl Julius Holtzmann 1877–1895: Karl Wilhelm Doll 1895–1900: Friedrich Wilhelm Schmidt 1900–1903: Albert Helbing 1904–1909: Friedrich Karl Oehler 1909–1924: Ludwig Schmitthenner 1924–1945: Julius Kühlewein 1945–1964: Julius Bender 1964–1980: Hans Heidland 1980–1998: Klaus Engelhardt 1998–2014: Ulrich Fischer sit Juni 2014: Jochen Cornelius-Bundschuh Weltliche Leiter (Direktore bis 1881 und Präsidente vom Evangelische Oberchilerot bis 1933) 1814–1821: Karl Friedrich Eichrodt 1821–1830: Ludwig Georg Winter 1803–1832: Franz Freiherr Rüdt von Collenberg-Eberstadt 1832–1843: Eberhard Friedrich von Berg 1843–1846: Karl August Baumüller 1846–1849: Karl Ludwig Böhme 1849–1856: Freiherr von Wöllwarth 1856–1860: Carl Christian Ullmann 1860–1881: August Nüsslin 1881–1895: Ludwig von Stösser 1895–1903: Friedrich Christian Wilhelm Wielandt 1903–1914: Albert Helbing 1915–1920: Eduard Uibel 1920–1924: Ludwig Muchow 1924–1933: Klaus Wurth Literatur Karl Friedrich Vierordt: Geschichte der evangelischen Kirche in dem Großherzogthum Baden. Band 2, Braun, Karlsruhe 1856 (online i de Google-Buechsuech). Weblink Offizielle Internetuftritt Text vo de Unionsurkund vom 26. Juli 1821; pdf 90 KB Fuessnote